تونچتو ایژوتچن

تونچتو رامانجن ایژوتچن (، ) سولہویں صدی عیسوی کے ملیالم شاعر اور ماہرِ لسانیات تھے۔ وہ دیوی دیوتاؤں کی حمد و ثنا کے لیے شاعری کیا کرتے تھے۔ تونچتو بھارتی صوبہ کیرلا اور متحدہ عملداری لکشادیپ میں بولی جانے والی زبان ملیالم اور ملیالم ادب جدید کے معمار سمجھے جاتے ہیں۔

سوانح حیات 
تونچتو رامانجن ایژوتچن موجودہ بلدیہ تِرور کے نزدیک تریکنڈیور میں پیدا ہوئے۔ اپنی بیٹی کی پیدائش کے بعد تونچتو رامانجن ایژوتچن نے سنیاسی بننے اور جنوبی ہندوستان بھر میں گھومنے سے قبل موجودہ دور کے چٹور، پالگھاٹ میں مٹھ قائم کیا۔ مگر کچھ لوگوں کا ماننا ہے کہ انہوں نے کبھی شادی کی ہی نہیں بلکہ وہ زندگی بھر مجرد رہے۔

ملیالم زبان میں تونچتو رامانجن ایژوتچن کا حصہ غیر معمولی سمجھا جاتا ہے۔ اپنی تصنیفات کے ذریعے انہوں نے زبان میں بڑی تبدیلیوں اور معیار بندی (standardization) متعارف کرانے کی کوشش کی۔ انہوں نے دو ہندو رزمیہ نظمیں، راماین اور مہابھارت کا ملیالم زبان میں ترجمہ کیا اور ساتھ ہی عام آدمی کی آسانی کے لیے اس میں سنسکرت اور دراوڑی زبانوں کی آمیزش کر دی۔

تونچتو رامانجن ایژوتچن کے دیگر اہم کاموں میں ویٹلتو کی بجائے سنسکرت سے ملتا جلتا حروف تہجی کا ایک نظام، ملیالم کا 30 حروف والا رسم الخط تشکیل دینا بھی شامل ہے۔

کیرلا کی حکومت کی جانب سے سب سے اعلیٰ درجے کا ادبی اعزاز ”ایژوتچن پرسکارم“ کہلاتا ہے۔

ابتدائی زندگی 

تونچتو رامانجن ایژوتچن کے متعلق عمومی طور پر اتفاق ہے کہ وہ سولہویں صدی عیسوی کے تھے۔ شاعر و مؤرخ اولور ایس پرمیشورا ائیر نے دلیل دی کہ وہ سنہ 1495ء میں پیدا ہوئے اور سنہ 1575ء تک حیات رہے، بعد میں سی رادھا کرشنن نے بھی اس موقف کی تائید کی، لیکن دوسرے اسکالر اس بات سے متفق نہیں ہیں۔ تونچتو رامانجن ایژوتچن موجودہ بلدیہ ٹاون تِرور کے نزدیک تریکنڈیور، ملاپورم میں پیدا ہوئے۔ ان کی غیر مبہم جائے پیدائش اب تونچن پرمبو کہلاتی ہے۔

حوالہ جات 

بھارتی مرد شعرا
راماین کے مترجمین
سولہویں صدی کے ہندوستانی شعرا
ضلع ملاپورم کی شخصیات
کیرلا کے شعرا
ملیالم زبان کے مصنفین
ملیالم شعرا
ملیالی شخصیات
ہندو مصنفین
کامنز زمرہ جس کا ربط ویکی ڈیٹا پر ہے
تاریخ کیرلا
بھکتی تحریک
ہندو شعرا